અમદાવાદ: અમદાવાદના અંકુર વિસ્તારમાં આવેલ જયમંગલ સોસાયટીથી મીરામ્બીકા રોડ ઉપર મોડી રાતે દારૂ પીને બેફામ રીતે કાર હંકારતા કારચાલકે એ‌િકટવા પર જઇ રહેલા દંપતીને અડફેટમાં લીધા હતા. કારની ટક્કરથી દંપતી એ‌િકટવા સાથે 200 મીટર સુધી ઘસડાયા હતા, જેમાં પતિનું ઘટનાસ્થળે મોત થયું હતું અને પત્નીને ગંભીર ઇજાઓ પહોંચી હતી. અકસ્માત કરીને ભાગવા જતાં કારચાલક તથા તેના મિત્રને લોકોના ટોળાઓએ પકડી પાડીને મેથીપાક આપ્યો હતો.